Լեռնային Ղարաբաղի վերջին երկու տասնամյակ-ների պատմությունը փայլուն էջ է ժողովրդի ազգային ազատագրական պայքարում: Արցախի կռվին մասնակցել են ոչ միայն զինվորները, այլ նաև ամբողջ հայ ժողովուրդը` կանայք, երեխաները, ծերերը: Այդ պայքարի օրինակը, քաջությունը, սխրագործությունը ուսանելի դաս է մեզ համար, ու մեր երիտասարդ սերունդը պետք է ընդօրինակի և օգտագործի հօգուտ իր ազգի: Այդ կռվի ընթացքում զոհվեցին հազարավոր երիտասարդներ, վիրավորվեցին շատերը, որոնք դեռ այժմ էլ տառապում են ցավերից: Արցախի ազատագրման համար նրանք արեցին իրենց պարտքը, իսկ այժմ մեր պարտականությունն է պահպանել այն, ինչ ազատագրված է, դրանք մեր հողերն են: Արյան գնով ազատագրված հողերը հետ չեն վերադարձնում: